# Čatirdagas

Adomas Mickevičius

> Utwór opracowany został w ramach projektu Wolne Lektury przez fundację Wolne Lektury.

Drebėdams musulmonas tau pėdas bučiuoja,
Kryminio laivo stiebe, didis Čatirdage!
Pasaulio minarete! Kalnų Padišache[1]!
Tu aukščiausias viršūnes pamušęs po koja,

Lyg Gabrielius[2], kurs rūmą Edeno daboja[3],
Sėdi prie dangaus vartų; iš baimės patrakę[4]
Janičarai[5] — grausmingi debesiai prarakę[6] —
Tau skraistę ir turboną žaibais adiniuoja[7].

Mums ar kaitina saulė arba miglos temia,
Ar žiogai javus kerta, ar giauras mus tremia,
Čatirdage, tu kurčias ant mūsų kentimų,[8]

Tarp dangaus ir pasaulio lyg drogmans[9]tvėrimų[10],
Paklojęs visą gamtą — gyviją ir žemę,
Vien beklausai, ką Allahs kalba prigimimui.

Padišachas — Turkijos sultono titulas. [przypis tłumacza]

Lyg Gabrielius. — Palieku Gabrieliaus vardą, kaipo visiems žinomą; betgi tikruoju dangaus sargu pagal Rytų mitologiją tėra Rameh — Arcturo žvaigždynas — viena iš dviejų didžiųjų žvaigždžių, vadinamų As Semekein. [przypis redakcyjny]

daboja — saugo. [przypis edytorski]

patrakę — pakvaišę. [przypis edytorski]

Janičarai, turk. jeni-tšeri, jaunieji kareiviai. [przypis tłumacza]

prarakę — pradūrę. [przypis edytorski]

adiniuoja — audžia. [przypis edytorski]

kentimų — skausmo, kančių. [przypis edytorski]

drogmanas arba dragomanas — tai yra tulkius arba vertikas prie pasiuntinybių Rytų šalyse. [przypis tłumacza]

tvėrimų — sutvėrimų. [przypis edytorski]